Os atentaus d'o 11 de setiembre de 2001 estioron os mas mortifers nunca perpetraus, a zifra oficial de muertos estió de 2.977 muertos y 6.291 ferius. L'ataque a las Torres Chiminucas causó a muerte de 2.753 personas, incluyius 343 bombers y 60 policías, pero nomás s'identifica formalment a 1.643 victimas. O 17 d'octubre de 2001, Mary Robinson, encargada d'a Oficina d'o Alto Comisionado d'as Nacions Unitas pa os Derechos Humanos, qualificaba istos ataques como crimens de lesa humanidat, encara que tamién son obchecto de multiples teorías conspirativas. A Comisión Nacional d'Ataques Terroristas contra Estaus Unius estió creyada en 2002 pa explicar cómo pueden ocurrir istos ataques y especialment pa privar que tornen a ocurrir. En o suyo informe publicau en zaguerías de chulio de 2004, estableix a responsabilidat d'a ret Al-Qaeda, afirmando que os decinueu terroristas responsables d'istos atentaus suicidas son miembros y que o patrocinador ye Osama bin Laden, qui os reclama en quantas ocasions.